1Wuná njóñ, nda yi Njambiyá gwaã ñgwátá wusu ëete káà, mi ká kombile ñgwáta ná wuná nde: Ndana, wuná kaêña yotu yun náè joñgwá ëyun háná nyá Njambiyá nda sadaka, náà yo wokuna ndi ná nyá, na äá ná másosa káte. Kpasa kelna másay nyá Njambiyá te yi wuná yaêkañgwá keló, yo yite. 2Wuná tïî äekiëyañgwá ná joñgwá äotu äe ñgimó te yókó na. Yasi wátá, wuná tïîki nde, Njambiyá sáênji ëyanó ëyun yïù nyá wuná jónja temó, náà wuná duwá námbá yasi te yi Njambiyá kwaëyá, yite nde, kimó yasi, yasi te yi nyá nyá másosa, yasi te yi ndi póká ná njololo ká mbómbu wená. 3Ma káto ñgikwa te yi Njambiyá kelma ná mi káà, mi ká lápó nyá mumó háná ká njoka yun nde: Mumó tïî äáki ná mátaká máte yïù äendiëye yotu kwaã yiká yi nyá yaêkañgwá äá nó káà na. Yasi wátá, mumó háná äáêki ná mátaká máte yïù piëyá yotu ná, äeñgwá ndi tári ná, äeñgwá tikina temó te yi Njambiyá nya nyá káà. 4Yo sendi ëete nde, yotu mumó ndi wátá. Yasi wátá, yo ná äuëya mádoku, ma misi másay man dálá dálá. 5Ëete sendi, wusá ná äuyó, yasi wátá, wusá háná ñgbóèku äá ndi mumó wátá, káto wusá háná sañgwate siná äe Krist. Yo nde, äaka sañgwate äená äásó nda yi mádoku má yotu äá sendi sañgwate káà. 6Ma Njambiyá nyáàki wusá máyasi dálá dálá nda yi nyá kwaëyá äeñgwá ñgikwa te yi nyá kelá ná mumó háná ká njoka su káà. Ëete, ñgá äá nde, Njambiyá nya mumó ëeti te yi punja málápi máná, yo kimóte nde, a keêl yo äeñgwá tikina temó te yi Njambiyá nya nyá káà. 7Ñgá äá nde, Njambiyá nya mumó ëeti te yi kamna äásó, yo kimóte nde, a keêl yo nda yi nyá yaêkañgwá keló káà. Ñgá äá nde, a nya mumó ëeti te yi teëye äásó yasi, yo kimóte nde, a nyáêki sosu ná káte. 8Ñgá äá nde, Njambiyá nya mumó ëyanó te yi nyána äásó ëeti ká temó, yo kimóte nde, a keêl yo. Ñgá äá nde, a nya mumó temó te yi kelna ñgay, yo kimóte nde, a keêl yo ná kimó temó. Ma ñgá äá nde, a nya mumó ëeti te yi ëiyó ná äásó, yo kimóte nde, a nyáêki sosu ná káte. Ñgá äá nde, a nya mumó temó te yi gwena äásó ñgwátá, yo kimóte nde, a kaêma äo ná másosa. 9Mákwaëya mun tïî äáki ná likisi ká móyte na. Wuná äeên máäeyó nyá äó ká ëitá. Wuná nyáêki sosu yun háná ká kelna kimó yasi. 10Wuná kwaêëyañgwá tandá yun nda äemañ. Wuná nyáêki sosu te yi jásina tandá yun. 11Wuná nyáêki sosu ká másay tikó ëyám. Wuná keêl másay nyá Nyañgwá Kumande ná temó yun háná. 12Wuná äáêki ná másosa, káto wuná ná äiäina temó ká yasi te yi Njambiyá sima kpo nyá wuná káà. Wuná gbïîsi sendi mábóná. Wuná keêl tiñ, nyá sosu ká máñgwáta káè nó mbómbu. 13Wuná kaêma äotu äe Njambiyá ká máyasi máte yi äaná äo káà. Wuná saêñ nje te yi äuã äejáñgwá ná másosa ká mámbáy mun. 14Wuná dïîya Njambiyá nde, a nyáêki mákombila nyá äotu äete äe teëye wuná nyañgwá mábóná äaka. A nyáêki äo mákombila. A tïî kitañgwá ná äo na. 15Wuná soêsañgwá wuàná äotu äete äe ká móy másosa äaka. Sendi, wuná leêl wuàná äotu äete äe ká leló äaka. 16Mátaká mun äáêki ndi wátá tandá yun. Wuná tïî nyáki temó ká nyañgwá máyasi na. Yasi wátá, wuná kpaêl nyá temó ká mónó máyasi. Mumó tïî taka ná ñguru wená nde, a ná ëyanó na. 17Ñgá mumó kelá äeya yasi ná wá, wá tïî yókiëya sendi nyá nyá na. Wuná saêñ nje te yi keló kimó yasi te yi äomó háná ta jayá. 18Ñgá yo yaka, maà äáki tandá te yun, ma wuná saàñ nje te yi joñna ná tá wuàná äomó háná. 19Wuná njóñ, wuná sóñ temó mbá, yo kimóte nde, wuná ná ñguru wun tïî kundu äeya yasi te yi äomó kelá ná wuná káà na. Yasi wátá, wuná tïîki, náà Njambiyá woku ñgambi suñgwá ná äo. Káto nyá Baba Mbokó ká lápó ká móy mákana máná nde: 'Mákundókó, yo yembá. Yo mi yókiëye ndi äeya yasi te yi äomó kelá káà nyá ndi äo. 20Yasi wátá, ñgá mó pendó wó gwe nja, nyákó gba nyá máëye. Ñgá nyá gwe yásiëyá, nóè nyáêki nyá móróku. Káto ñgá wá kelá ëete, yo ta sana nyá äuëyate ká temó.' 21Wá tïî jaya nde, máäeyó naêm wá na, yasi wátá, kpaló keló kimó yasi yi namó ná máäeyó.
lin_Latn